Kad budem mrtav i beo
<s>Kad budem mrtav i beo je jugoslovenski crno-beli igrani film iz 1967. godine.</s><s>Režirao ga je Živojin Pavlović, a scenario su pisali Ljubiša Kozomara i Gordan Mihić.</s><s>Često se navodi kao jedno od najpoznatijih ostvarenja Crnog talasa.</s>

<s>Prema nekim navodima, britanski režiser Džon Šlezindžer je izjavio da je Kad budem mrtav i beo bio jedna od inspiracija za njegov mnogo poznatiji film Ponoćni kauboj.</s>

<s>Uloga Džimija Barke je proslavila Dragana Nikolića.</s><s>Originalno je namenjena za Borisa Dvornika, koji je tokom snimanja filma bio u vojsci.</s>

<s>Radnja</s>

<s>Janko Bugarski, zvani Džimi Barka, mora da napusti zajedno sa svojom devojkom Lilicom privremeno zaposlenje kao sezonski radnik.</s><s>Bez posla, kreće sa Lilicom u neizvesnost.</s><s>Majka, siromašna pralja, ne može da mu pomogne, a u fabrikama i preduzećima nema mesta.</s><s>Da bi došao do para, Džimi potkrada radnike na jednom gradilištu i bežeći od gonilaca, izgubi Lilicu.</s><s>Tada započinje odiseja Džimija Barke.</s><s>Sreće kafansku pevačicu, Dušku, postaje njen ljubavnik i uči da peva.</s><s>Peva veoma rđavo, ali to mu ne smeta da putuje po varošicama, peva na vašarima i po zabačenim vojnim garnizonima.</s><s>U jednoj varošici sreće mladu zubotehničarku Bojanu, i sa njom odlazi u Beograd na takmičenje mladih pevača.</s><s>Umesto aplauza i afirmacije, dočekuju ga zvižduci i uvrede.</s><s>Džimi beži sam i na jednom brodu ponovo sreće Lilicu, koja živi od džeparenja i simuliranja trudnoće.</s><s>Oboje odlaze kod upravnika bivšeg gradilišta Milutina, u pokušaju da ga ucene: mlada žena navodno nosi njegovo dete.</s><s>Milutin otkriva da su ga prevarili.</s><s>Pokušava da siluje Lilicu, ali ga Džimi sprečava.</s><s>Pokušava da ga ubije i ismeva ga pred radnicima.</s><s>Poniženi i iznervirani direktor, uzima svoju pušku i ubija Džimija.</s>

<s>Uloge</s>

<s>Nagrade</s>

<s>Pula - Zlatna Arena za film, Zlatna Arena za režiju (Živojin Pavlović), Specijalna nagrada za najboljeg glumca (Dragan Nikolić), Najbolji film godine
 Niš - Specijalna nagrada za najboljeg glumca - Dragan Nikolić, Specijalna nagrada za najbolju glumicu - Ružica Sokić, Zlatna medalja Politike Ekspres</s>

<s>Kulturno dobro</s>

<s>Jugoslovenska kinoteka je, u skladu sa svojim ovlašćenjima na osnovu Zakona o kulturnim dobrima, 28. decembra 2016. godine proglasila sto srpskih igranih filmova (1911-1999) za kulturno dobro od velikog značaja.</s><s>Na toj listi se nalazi i film "Kad budem mrtav i beo".</s>

<s>2018. godine Jugoslovenska kinoteka u saradnji sa kompanijom A1 i Centar filmom obnovila je i digitalno restaurisala ovaj filmski naslov.</s><s>Restaurisana verzija filma je prikazana na filmskom festivalu u Berlinu u okviru prestižnog oficijalnog programa Forum a za publiku u Srbiji specijalna projekcija je održana 21. februara u svečanoj sali Jugoslovenske kinoteke.</s>

<s>Izvori</s>

<s>Spoljašnje veze 
 
 Kad budem mrtav i beo - Centar film
 Kad budem mrtav i beo - filmska banka</s>

<s>Jugoslavenski filmovi
Dramski filmovi
Authority control 2</s>

